b'\n_START_ARTICLE_\nGranulacija (zlatarstvo)\n_START_PARAGRAPH_\nGranulacija je tehnika izdelave nakita kjer se kot sredstvo izra\xc5\xbeanja uporablja fina kovinska zrnca - granule. Je tipi\xc4\x8den zlatarski postopek okra\xc5\xa1evanja predvsem zlatih predmetov kot so prstani, uhani in fibule. Izdeluje se tudi v srebru. Smatra se da se je tehnika prvi\xc4\x8d pojavila pri Sumercih, pred okoli 4500 leti. Kasneje so tehniko uporabljali tudi Grki in Etru\xc5\xa1\xc4\x8dani, ki so bili vrhunski mojstri te tehnike. Nasproti tezi da je bila tehnika pozabljena in sta jo ponovno na\xc5\xa1la brata Castellani okoli leta 1861, je bila ta tehnika \xc5\xbee od starega veka znana tudi v Indiji, Nepalu, Tibetu, Mongoliji, na Kitajskem in Perziji, kjer jo uporabljajo \xc5\xa1e danes.[1]\n_START_SECTION_\nTehnika\n_START_PARAGRAPH_\nTehnika ni bila osnovana na trdem spajkanju temve\xc4\x8d na uporabi bakrenih soli in rastlinskih ali \xc5\xbeivalskih veziv. S segrevanjem bi organska snov zoglenela in bi zlitina bakra in osnovne kovine nekoliko ni\xc5\xbejega tali\xc5\xa1\xc4\x8da nastala samo na to\xc4\x8dkah dotika kovinskih zrnc in podlage._NEWLINE_Trdo spajkanje rutinsko uporabljajo draguljarji na delovni mizi in je starodavna tehnika, vendar je z majhnimi kovinskimi zrnci zelo te\xc5\xbeavna. Potreba po ve\xc4\x8dkratnem ponavljanju postopka naredi tehniko neprakti\xc4\x8dno in drago ter zapleteno, z mo\xc5\xbenostjo razstavljanja granul, ki so \xc5\xbee pritrjene. Izbolj\xc5\xa1anje te metode je vlo\xc5\xbeitev spajkanja v pra\xc5\xa1ek in me\xc5\xa1anje s fluksom.'